KOMMISSIONENS FORORDNING (EF) Nr. 2315/95 af 29. september 1995 om gennemførelsesbestemmelser vedrørende eksportrestitutioner for visse former for sukker henhørende under den fælles markedsordning for sukker, der anvendes i visse forarbejdede frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 13, stk. 8, artikel 14, stk. 5, og artikel 14a, stk. 7, og

ud fra følgende betragtninger:

Ifølge artikel 13, stk. 4, i forordning (EØF) nr. 426/86 er ydelse af restitution betinget af, at der forelægges en eksportlicens;

ved Kommissionens forordning (EØF) nr. 3719/88 (3), senest ændret ved forordning (EF) nr. 2137/95 (4), er der fastsat gennemførelsesbestemmelser for import- og eksportlicenser samt forudfastsættelsesattester for landbrugsprodukter;

nomenklaturen over eksportrestitutioner for landbrugsprodukter er fastsat i Kommissionens forordning (EØF) nr. 3846/87 (5), senest ændret ved forordning (EF) nr. 1628/95 (6);

ved Kommissionens forordning (EØF) nr. 3665/87 (7), senest ændret ved forordning (EF) nr. 1384/95 (8), er der fastsat fælles gennemførelsesbestemmelser for eksportrestitutioner for landbrugsprodukter; disse bestemmelser bør suppleres med specifikke bestemmelser for visse former for sukker henhørende under den fælles markedsordning for sukker, der indgår i forarbejdede frugt- og grøntsagsprodukter;

i henhold til artikel 13, stk. 1, i forordning (EØF) nr. 426/86 skal restitutionerne fastsættes inden for de grænser, der følger af aftaler, som er indgået i overensstemmelse med traktatens artikel 228;

med henblik herpå og for at undgå enhver konkurrencefordrejning bør ordningen med eksportrestitutioner for visse former for sukker henhørende under den fælles markedsordning for sukker, der indgår i forarbejdede frugt- og grøntsagsprodukter, bringes på linje med den ordning, der er fastsat ved Kommissionens forordning (EF) nr. 1464/95 af 27. juni 1995 om særlige gennemførelsesbestemmelser for ordningen med import- og eksportlicenser for sukkersektoren (9), senest ændret ved forordning (EF) nr. 2136/95 (10) og ved Kommissionens forordning (EF) nr. 2135/95 af 7. september 1995 om gennemførelsesbestemmelser for eksportrestitutioner i sukkersektoren (11);

dog bør der for licenserne fastsættes en gyldighedsperiode, der er længere end den, der gælder for licenser for sukker i uforarbejdet stand;

ifølge forordning (EØF) nr. 426/86 skal medlemsstaterne kontrollere nøjagtigheden af de erklæringer, som angiver de mængder af sukker, der er anvendt ved fremstillingen; for at ordningen kan fungere hensigtsmæssigt bør mindst 5 % af erklæringerne kontrolleres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Der kan ydes eksportrestitutioner for hvidt sukker og råsukker, der henhører under KN-kode 1701, for isoglucose, der henhører under KN-kode 1702 40 10, 1702 60 10 og 1702 90 30, og for roe- og rørsukker, der henhører under KN-kode 1702 90 99, og som anvendes til fremstilling af de produkter, der er nævnt i artikel 1, stk. 1, litra b), i forordning (EØF) nr. 426/86.

Artikel 2

1. Forordning (EF) nr. 1464/95 og (EF) nr. 2135/95 finder anvendelse på de i artikel 1 nævnte produkter.

a) Ved anvendelse af denne forordning ændres »tredje kalendermåned« i artikel 6, stk. 3, i forordning (EF) nr. 1464/95 dog til »fjerde kalendermåned«.

b) Licensansøgningerne og licenserne skal i rubrik 20 indeholde en af følgende angivelser:

- « Azúcar utilizado en uno o varios productos enumerados en la letra b) del apartado 1 del artículo 1 del Reglamento (CEE) n° 426/86 »,

- »Sukker anvendt i et eller flere af de produkter, der er nævnt i artikel 1, stk. 1, litra b), i forordning (EØF) nr. 426/86«,

- "Zucker, einem oder mehreren der in Artikel 1 Absatz 1 Buchstabe b) der Verordnung (EWG) Nr. 426/86 genannten Erzeugnissen zugesetzt",

- «ÆÜ÷áñç ðïõ ÷ñçóéìïðïéåßôáé óå Ýíá Þ ðåñéóóüôåñá ôùí ðñïúüíôùí ðïõ áðáñéèìïýíôáé óôï Üñèñï 1 ðáñÜãñáöïò 1 óôïé÷åßï â) ôïõ êáíïíéóìïý (ÅÏÊ) áñéè. 426/86»,

- 'Sugar used in one or more products as listed in Article 1 (1) (b) of Regulation (EEC) No 426/86`,

- « Sucre mis en oeuvre dans un ou plusieurs produits énumérés à l'article 1er paragraphe 1 point b) du règlement (CEE) n° 426/86 »,

- « Zucchero incorporato in uno o più prodotti di cui all'articolo 1, paragrafo 1, lettera b) del regolamento (CEE) n. 426/86 »,

- "Suiker, verwerkt in een of meer van de in artikel 1, lid 1, onder b), van Verordening (EEG) nr. 426/86 genoemde produkten",

- « Açúcar utilizado num ou mais produtos enumerados no nº 1, alínea b), do artigo 1º do Regulamento (CEE) nº 426/86 »,

- "Yhdessä tai useammassa asetuksen (ETY) N:o 426/86 1 artiklan 1 kohdan b alakohdassa luetellussa tuotteessa käytetty sokeri",

- "Socker som tillsätts i en eller flera av produkterna i artikel 1.1 b i förordning (EEG) nr 426/86".

2. Når der ydes restitution i henhold til nævnte forordninger, kan der ikke ydes restitution i henhold til Kommissionens forordning (EF) nr. 1429/95 (12) om gennemførelsesbestemmelser for eksportrestitutioner for forarbejdede frugter og grøntsager, undtagen for tilsat sukker.

Artikel 3

Medlemsstaternes kompetente myndigheder kontrollerer ved hjælp af et udsnit på mindst 5 %, udvalgt på grundlag af en risikoanalyse, at de erklæringer, der er nævnt i artikel 14a, stk. 3, i forordning (EØF) nr. 426/86, er nøjagtige. Kontrollen foretages på grundlag af fremstillingsvirksomhedens regnskab over produktionsmaterialer.

Artikel 4

Denne forordning træder i kraft den 1. oktober 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) Se side 69 i denne Tidende.

(3) EFT nr. L 331 af 2. 12. 1988, s. 1.

(4) EFT nr. L 214 af 8. 9. 1995, s. 21.

(5) EFT nr. L 366 af 24. 12. 1987, s. 1.

(6) EFT nr. L 155 af 6. 7. 1995, s. 9.

(7) EFT nr. L 351 af 14. 12. 1987, s. 1.

(8) EFT nr. L 134 af 20. 6. 1995, s. 14.

(9) EFT nr. L 144 af 28. 6. 1995, s. 14.

(10) EFT nr. L 214 af 8. 9. 1995, s. 19.

(11) EFT nr. L 214 af 8. 9. 1995, s. 16.

(12) EFT nr. L 141 af 24. 6. 1995, s. 28.